Document ID: /roh_data/filtered/fineweb-2-filterrobots_roh.jsonl.gz/59425

Las pendicularas da Tschiertschen han serrà lur manaschi da skis. Sco ellas communitgeschan sin lur pagina d'internet vala quai a partir dad immediat. Duas sutgeras restan en funcziun per peduns ed i vegnan mantegnidas vinavant las vias per scursalar.
Giasts a Tschiertschen che vulan vinavant ir cun skis pon prender in bus che cursescha da nov tranter Tschiertschen e Churwalden. Il territori da skis Tschiertschen dumbra quatter stabiliments da transport e – cura ch'igl ha naiv – 32 kilometers pista da skis, quai tenor atgnas indicaziuns.